L 146/42 Jurnalul Oficial al Uniunii Europene 6.6.2012 REGULAMENTUL DE PUNERE ÎN APLICARE (UE) NR. 476/2012 AL COMISIEI din 5 iunie 2012 de interzicere a activităților de pescuit ale navelor cu plasă-pungă care arborează pavilionul Spaniei sau al Franței sau sunt înregistrate în Spania sau în Franța şi care pescuiesc ton roşu în Oceanul Atlantic, la est de meridianul de 45* longitudine vestică, și în Marea Mediterană COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului (!), în special articolul 36 alineatul (2), întrucât: (1) Regulamentul (UE) nr. 44/2012 al Consiliului din 17 ianuarie 2012 de stabilire, pentru 2012, a posibili- tăților de pescuit disponibile în apele UE și, pentru navele din UE, în anumite ape din afara UE pentru anumite stocuri de peşte și grupe de stocuri de peşte care fac obiectul unor negocieri sau acorduri internaţionale, stabileşte cantitatea de ton roșu care poate fi pescuită în 2012 de navele de pescuit ale Uniunii Europene în Oceanul Atlantic, la est de meridianul de 45* longitudine vestică, şi în Marea Mediterană. (2) Regulamentul (CE) nr. 302/2009 al Consiliului din 6 aprilie 2009 privind un plan multianual de refacere a stocurilor de ton roșu din Oceanul Atlantic de Est și din Marea Mediterană (?), de modificare a Regulamentului (CE) nr. 43/2009 și de abrogare a Regulamentului (CE) nr. 1559/2007, impune statelor membre să informeze Comisia cu privire la cotele individuale alocate navelor lor care au o lungime de peste 24 de metri. (3)  Rolul politicii comune în domeniul pescuitului este acela de a asigura viabilitatea pe termen lung a sectorului piscicol printr-o exploatare sustenabilă a resurselor acvatice vii, pe baza principiului precauției. ( În conformitate cu articolul 36 alineatul (2) din Regula- mentul (CE) nr. 1224/2009 al Consiliului, în cazul în care Comisia consideră, pe baza informațiilor furnizate de statele membre sau a altor informaţii aflate la dispoziția sa, că posibilitățile de pescuit disponibile aferente unei unelte/flote sau mai multor unelte/flote, pentru Uniunea Europeană, un stat membru sau un grup de state membre s-au epuizat, Comisia informează statele membre în cauză cu privire la acest lucru şi interzice activitățile de pescuit în zona respectivă, cu uneltele de pescuit respective, pentru stocul de peşte sau grupul de stocuri de peşte vizat sau pentru flota implicată în respectivele activități de pescuit. () JO L 343, 22.12.2009, p. 1. () JO L 96, 15.4.2005, p. 1. (5)  Informaţiile deţinute de Comisie arată că posibilitățile de pescuit pentru ton roşu în Oceanul Atlantic, la est de meridianul de 45* longitudine vestică, şi în Marea Medi- terană alocate navelor cu plasă-pungă care arborează pavilionul Spaniei sau al Franței sau sunt înregistrate în Spania sau Franța sunt considerate epuizate la 29 mai 2012. (6) La 26, 27 și 29 mai, Franța a informat Comisia cu privire la faptul că a impus încetarea activităților de pescuit ale celor 9 nave cu plasă-pungă ale sale, active în 2012 în domeniul pescuitul de ton roșu, de la 26 mai pentru 3 nave, de la 27 mai pentru 2 nave şi de la 29 mai pentru ultimele 4 nave în urma ultimului transfer autorizat în Ziua respectivă pentru cele 4 nave, ceea ce a condus, în cele din urmă, la interzicerea tuturor activităților de la 30 mai 2012. (7) La 1 iunie 2012, Spania a informat Comisia cu privire la faptul că a impus încetarea activităților de pescuit ale celor 6 nave cu plasă-pungă ale sale, active în 2012 în domeniul pescuitul de ton roșu, de la 29 mai pentru 2 nave și de la 30 mai pentru celelalte 4 nave, ceea ce ceea ce a condus la interzicerea tuturor activităților de la 30 mai 2012. (8)  Fără a aduce atingere acţiunilor întreprinse de Franța şi Spania menționate anterior, este necesară interzicerea de către Comisie, cu începere de la 30 mai 2022, a pescuitului de ton roșu în Oceanul Atlantic, la est de meridianul de 45* longitudine vestică, şi în Marea Medi- terană de către navele cu plasă-pungă care arborează pavilionul Spaniei sau al Franței sau sunt înregistrate în Spania şi Franța. ADOPTĂ PREZENTUL REGULAMENT: Articolul 1 Se interzice pescuitul de ton roșu în Oceanul Atlantic, la est de meridianul de 45* longitudine vestică, și în Marea Mediterană de către navele cu plasă-pungă care arborează pavilionul Franţei sau al Spaniei sau sunt înregistrate în Franța sau Spania, cu începere de la 30 mai cel târziu. Se interzice, de asemenea, reținerea la bord, plasarea în cuşti în scopul îngrășării sau al creşterii, transbordarea, transferul sau debarcarea peştelui din acest stoc capturat de navele în cauză, începând cu data menționată. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene.